राजभवन (भोपाल)

राजभवन भोपाल भारत के मध्य प्रदेश राज्य के राज्यपाल का आधिकारिक आवास है। यह राज्य की राजधानी भोपाल में स्थित है। श्री मंगुभाई पटेल मध्य प्रदेश की वर्तमान राज्यपाल हैंRaj Bhavan MP: Governors List   जो 8 जुलाई 2021 को राज्यपाल नियुक्त हुए थे।

 इतिहास 
1880 में, भोपाल की बेगम सुल्तान शाहजहाँ ने ब्रिटिश अधिकारियों के ठहरने के लिए वर्तमान राजभवन का निर्माण कराया था। इसका प्रारंभिक नाम लाल कोठी था। इस प्रकार, 1880 के बाद से, लाल कोठी भोपाल में तैनात ब्रिटिश राजनीतिक एजेंटों का आधिकारिक निवास बन गया।

 कमिश्नर काल 
1 जून 1949 को भोपाल का भारत संघ में विलय हो गया और 250 वर्षों के रियासती शासन का अंत हो गया।

भारत सरकार ने भोपाल के लिए एक प्रशासनिक प्रमुख नियुक्त किया, जिसे मुख्य आयुक्त कहा जाता था और लाल कोठी को मुख्य आयुक्त का आधिकारिक निवास चुना गया और इसका नाम बदलकर कमिश्नर हाउस कर दिया गया।

लाल कोठी 1 जून 1949 से 1 दिसंबर 1956 तक कमिश्नर हाउस के रूप में कार्यरत रही।

 मध्य प्रदेश का गठन 
1956 के राज्य पुनर्गठन अधिनियम के तहत, भोपाल राज्य को मध्य प्रदेश राज्य में एकीकृत किया गया और भोपाल को इसकी राजधानी घोषित किया गया।

भारत सरकार ने मध्य प्रदेश के राज्यपालों को राज्य का प्रमुख नियुक्त किया और लाल कोठी को एक बार फिर मध्य प्रदेश के राज्यपालों का आधिकारिक निवास चुना गया।

कमिश्नर हाउस का नाम बदलकर राजभवन कर दिया गया। तब से यह मध्य प्रदेश के राज्यपालों का आधिकारिक निवास रहा है।

 इन्हें भी देखें 
 राजभवन (मध्य प्रदेश), पंचमढ़ी
 मध्य प्रदेश के राज्यपालों की सूची
 मध्य प्रदेश के मुख्यमन्त्रियों की सूची

 सन्दर्भ 

 बाहरी कड़ियाँ 
 आधिकारिक जालस्थल (मध्य प्रदेश राजभवन) 

श्रेणी:भारत में आधिकारिक आवास
श्रेणी:भोपाल की इमारतें